NaiveNeuron/SloPal huggingface dataset:
Mazurek, Milan, poslanec NR SR (2018-05-15):
Tak, pani poslankyňa Remišová, opäť ste nesklamali, jednoducho počúvať vás, to je skutočne radosť. Viete, vy ste sama osebe v podstate urobila nejaký obraz tým, keď ste sa vyjadrili, že Slovensko je malý národ, ktorý nemá veľa dejateľov, veľa hrdinov. No podľa vás nemá, pretože keby tu tí dejatelia a hrdinovia boli, tak by vás z toho rečníckeho pultu ťahali vonku na námestie, za čo, čo ste tu predvádzali, o čom ste jednoducho rečnili. Hovorili ste o tom, že o Sorosovi, to sú len nejaké konšpirácie. Ale aké konšpirácie? To, že ten človek financuje obrovskými množstvami finančných prostriedkov nesmierne veľké množstvo politických mimovládnych organizácií, ktoré ovplyvňujú dianie všade možne vo svete, že píše maily ministerke zahraničných vecí Spojených štátov amerických a odporúča jej, kde koho, kde ako dať tu napríklad pána prítomného ministra zahraničných vecí Lajčáka, to nie sú konšpirácie, to sú fakty, jednoducho vy to možno neviete zniesť, lebo veľa vašich poslancov vlastných pochádza práve z prostredia týchto mimovládnych organizácií. A ja som šťastný, že práve SaS-ka a OĽANO sa takto krásne vyfarbujú. Proste, šírite tu úplne neodôvodnenú, zvrátenú protiruskú nenávisť a nemáte na to jednoducho žiadne logické odôvodnenie. A potom ste tu napríklad spomínali alebo to spomínali vaši kolegovia predtým, že naši poslanci milujú Putina alebo niečo podobné, alebo že ho nekritizujeme. Veď to je úplný nezmysel. My len hovoríme o tom, ako sa v súčasnosti správa, správajú Spojené štáty americké. Tiež mi napríklad vadí, že sa v rámci Ruska rapídne zvyšuje počet moslimov, že Putin prijíma obrovské množstvo imigrantov, že stavia a otvára mešity po Rusku. Takisto mi to vadí, ale v prípade týchto zahraničnopolitických otázok sa Spojené štáty americké správajú skutočne ako hegemón, ktorý si myslí, že môže dobyť celý svet a že si môže jednoducho robiť, čo chce. A ľudia ako vy, im jednoducho poslušne slúžite. A keď hovoríte, že našu obranu musí zabezpečovať niekto iný, tak keď si myslíte, že tým, že pošleme nejakých 150 vojakov na ruské hranice a vystrašíme Rusov, tak potom naozaj ste odišli úplne od zdravého rozumu.
Bugár, Béla, podpredseda NR SR (2016-09-08):
Pán poslanec Grendel, môžete odpovedať, samozrejme, a reagovať na faktické.
Kmec, Stanislav, poslanec NR SR (2017-03-28):
Ďakujem. Vážený pán predsedajúci, vážené panie poslankyne, vážení páni poslanci, v rozprave vystúpili traja poslanci. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2020-12-10):
Na vaše vystúpenie – tri faktické poznámky, pán poslanec. Ako prvý – pán poslanec Suja, nech sa páči.
M. Číž, podpredseda NR SR: (2008-09-04):
Slovo má pán poslanec Mikloško.
Pčolinský, Peter, poslanec NR SR (2019-09-24):
Ďakujem. Áno, rodičia by mali mať právo, aby ich dieťa „dostalo škôlku“. Ja s tým plne súhlasím, len od tejto reformnej koalície, ako sa nazývate, by som aj očakával finančné riešenie tohto problému, lebo keď som si prečítal napríklad stanovisko ministerstva financií, tak vyslovene vás tam v zmysle § 33, myslím, žiadajú, aby ste, aby ste špecifikovali výdavky nielen na rok, ale na najbližšie tri roky vzhľadom na to, že ide o pomerne veľké finančné prostriedky, ktoré budú musieť byť vynaložené. Čiže ja súhlasím, rodičia by mali mať právo, resp. deti by mali mať miesto v škôlke, lebo vieme veľmi dobre, že je to najmä na západnom Slovensku veľmi veľký problém, nehovoriac o Bratislave, len mňa by naozaj zaujímalo, že ako, ako sa to bude financovať, z čoho sa to bude financovať. Pretože keď si zoberiem materskú škôlku v našej obci, tak ona nedávno prebehla rekonštrukciou, keďže ide o, ja neviem, štyridsať – päťdesiatročnú budovu a v prípade, ak by došlo k zvýšeniu žiadostí, ja si neviem predstaviť, že kde by obec tieto deti umiestnila v rámci materskej škôlky, pretože kapacitne už na to priestory nemajú. To znamená, museli by urobiť nejakú prístavbu, len zase na to obec nemá peniaze ani tieto peniaze nevie odkiaľ čerpať. Čiže na jednej strane okej, na druhej strane očakával by som od tejto v úvodzovkách reformnej koalície, že predstavia aj riešenie tohto, lebo predpokladám, že, aspoň sa tak tvárite, že máte všade odborníkov na všetko, to je super, len keď niečo robíte, tak urobte to celé.
Hort, Milan, podpredseda NR SR (2011-10-18):
Faktické poznámky neevidujem. Pán poslanec Burian bol jediný, ktorý sa prihlásil do rozpravy, a preto vyhlasujem všeobecnú rozpravu za skončenú. Pán navrhovateľ nechce reagovať ani spravodajca, a preto prerušujem rokovanie aj o tomto bode programu a budeme pokračovať prvým čítaním o vládnom návrhu zákona o spotrebnej dani z alkoholických nápojov . Vládny návrh zákona má tlač 512, návrh na jeho pridelenie do výborov je v rozhodnutí č. 513. Opäť vás poprosím, pán podpredseda vlády a minister financií, o jeho odôvodnenie. Nech sa páči.
Pollák, Peter, poslanec NR SR (2020-07-14):
Pán poslanec Richter, takisto mala možnosť vaša strana sa zúčastniť tohto poslaneckého prieskumu, avšak vaši poslanci sabotujú výbor, nechodia na výbor. Ak by tento výbor viedol poslanec Blaha, ako ste navrhovali a o ktorého ste tak neústupčivo, na ktorom ste tak neústupčivo trvali, tento poslanecký prieskum by asi ani nevznikol, tento bod programu, samozrejme, by ani nebol v pléne. Ak by predsedom výboru bol poslanec Blaha, tak chápadlo menom Tomanová stále je na úrade, a teda by ani neprišlo toto do pléna. Pani Tomanová nie je nezávislá, je to vaša nominantka, je to váš človek... (Prerušenie vystúpenia predsedajúcim.)
Petrák, Ľubomír, poslanec NR SR (2011-04-05):
Ďakujem za slovo. Pán predseda, chcem upozorniť na to, že pri tom zmätku, ktorý bol pri hlasovaní o postúpení tohto návrhu zákona do tretieho čítania, ste hlasovanie, ktoré bolo otvorené, nevyhlásili za neplatné alebo zmätočné a mám pochybnosti, či tento zákon bol schválený v súlade s rokovacím poriadkom.
P. Paška, predseda NR SR: (2006-09-05):
Chcem vás požiadať, aby sme sa pred začatím rokovania prezentovali a zistili uznášaniaschopnosť Národnej rady. Poprosím vás, prezentujme sa. (Prezentácia.) Konštatujem, že je prítomných 98 poslancov. Národná rada môže otvoriť rokovanie 4. schôdze. Na 4. schôdzi Národnej rady Slovenskej republiky budú overovateľmi pán poslanec Emil Vestenický a pán poslanec Imre Andruskó a náhradníkmi budú páni poslanci Ján Podmanický a Peter Gabura. O ospravedlnenie svojej neúčasti na dnešnom rokovacom dni písomne požiadali poslanci: pán Ferdinand Devínsky a pán Dušan Galis. Podľa § 24 ods. 1 zákona o rokovacom poriadku je navrhnutý program 4. schôdze. Tento program ste dostali do vašich lavíc a bol vám rozdaný. Skôr ako udelím slovo poslancom, ktorí chcú zmeniť program alebo doplniť program, chcem upozorniť, že na návrh gestorských výborov správy a iné materiály v súlade s príslušnými zákonmi uvedú vždy ich predkladatelia tak, ako je to uvedené v návrhu programu. Zároveň mi dovoľte vás informovať o niektorých zmenách v programe. Guvernér Národnej banky Slovenska sa písomne ospravedlnil z rokovania Národnej rady v piatok 8. septembra 2006 a súčasne ma požiadal, aby správy Národnej banky Slovenska v tento deň mohol v jeho zastúpení uviesť viceguvernér Národnej banky pán Martin Barto. Zároveň v programe, ktorý ste dostali do svojich poslaneckých lavíc, je ako bod 25 uvedená správa o činnosti prokuratúry Slovenskej republiky za rok 2005. Na základe požiadania generálneho prokurátora vás chcem informovať, že tento bod programu prerokujeme zajtra o 14.00 hodine ako prvý bod programu po obedňajšej prestávke. Na to, aby mohli predkladatelia uvedené materiály a správy uviesť a vystúpiť v rozprave, je, samozrejme, potrebný súhlas Národnej rady. Navrhujem preto, aby sme tento súhlas vyhlásili zároveň schválením celého programu ako celku, pokiaľ, samozrejme, niekto z vás nebude predkladať iný návrh. Pristúpime teraz, vážené pani poslankyne, páni poslanci, k schvaľovaniu návrhu programu 4. schôdze Národnej rady Slovenskej republiky. Chcem vás len upozorniť, že podľa § 24 ods. 2 zákona o rokovacom poriadku vystúpenie poslanca, v ktorom navrhuje zmenu alebo doplnenie programu schôdze Národnej rady, môže trvať najviac jednu minútu. Pýtam sa vás teda, či má, vážené dámy a páni, niekto návrhy na zmenu alebo doplnenie programu. Nech sa páči, pán poslanec Brocka.
P. Paška, predseda NR SR: (2010-03-09):
(Hlasovanie.) 131 prítomných, 128 za, 2 sa zdržali, 1 nehlasoval. Návrh sme schválili. Sme v treťom čítaní . Otváram rozpravu. Nikto sa nehlási. Vyhlasujem ju za skončenú a budeme hlasovať.
Blanár, Juraj, podpredseda NR SR (2021-10-22):
Tak vás poprosím... (Prerušenie vystúpenia rečníkom.)
P. Hrušovský, predseda NR SR: (2002-11-06):
I. Belohorská, poslankyňa: Ďakujem pekne, pán predseda. Chcela by som podpredsedu vlády upozorniť len na jednu vec, že keď sme žiadali, aby sa parlamentné voľby uskutočnili v skoršom termíne, teda v júni,  upozorňovali sme na to, že každá vláda, ktorá nastúpi zo septembrových volieb, bude nútená robiť podobné rozpočtové provizórium, takže o tejto situácii ste vedeli. Dovolila by som si v jednej veci trochu nesúhlasiť s pánom poslancom Ficom, keď hovoril, že rokovací poriadok hovorí len o živelných pohromách. Možno, keď sa pripravoval tento rokovací poriadok, sa nevedelo, že Dzurindova vláda pre Slovensko bude ešte horšia ako živelná pohroma.
Šudík, Tomáš, poslanec NR SR (2022-05-19):
Ďakujem za informáciu. A nekomunikovali ste v súčasnosti aj s ÚRSO-m, ako plánuje na ďalšiu sezónu maximálne uznať tú cenu plynu? Pretože vieme, že niekto nakupuje lacnejšie, niekto nakupuje ten plyn drahšie. Aj na tento rok bola nejaká maximálna suma, koľko môžu dať do tých svojich kalkulácií. O koľko sa tá suma zvýši na nasledujúcu sezónu? Ako potom automaticky riešiť aj to? My v Humennom teraz vnímame, že máme enormný nárast neplatičov, keď nám tam išlo, tá cena tepla obrovsky hore a ešte pôjde. Keď sa nám to zvýšilo z nejakých siedmich na 
20 % a keď sa zasa zvýši, si neviem predstaviť, budeme mať 
35 % neplatičov v meste za teplo. Ako chápem, že je ťažká sociálna situácia, dôchodky dôchodcov po vláde SMER-u sú strašne nízke, ale musíme nejako pomôcť týmto ľuďom. Ďakujem.
Sulík, Richard, predseda NR SR (2011-09-09):
Pán poslanec Burian reaguje na faktické poznámky.
Paška, Pavol, predseda NR SR (2013-05-16):
Pani podpredsedníčka Jurinová.
P. Hrušovský, predseda NR SR: (2004-03-04):
A. Blajsko, poslanec: Vážený pán predseda, pani poslankyne, páni poslanci, som rád, že po 13 rokoch aj mojej snahy dochádza vo väzbe na výkon sociálnej pomoci, resp. v minulosti sociálnych služieb k zrovnoprávneniu postavenia právnických a fyzických osôb poskytujúcich tieto služby a tzv. štátnych zariadení. Mám niekoľkoročnú skúsenosť v tejto oblasti a musím skonštatovať, že keď cítim aj akési zadosťučinenie z hľadiska zrovnoprávnenia podmienok pri financovaní daných služieb, stále ako praktik viem povedať, že systém je ešte nedokonalý. Ale zo skúseností, ktoré mám za tieto roky v tejto oblasti, viem, že postupnými krokmi sa v spoločnosti dopracujeme k úplnému zrovnoprávneniu podmienok. Som rád, že dochádza k schvaľovaniu rovnoprávnych podmienok vo vzťahu aj k zákonu, ktorý vláda schválila v oblasti diskriminácií. Chcem vás upozorniť, že reálna prax v živote týchto subjektov je veľmi zložitá, a chcem vás vyzvať, pani poslankyne, páni poslanci na podporu uvedeného návrhu, lebo v tej reálnej praxi existujú v súčasnosti zariadenia, ktoré ešte nedostali ani korunu v tomto rozpočtovom roku. Druhá vec. A to je chyba, ja si myslím, iných právnych predpisov, že samosprávne kraje, ich zastupiteľstvá rozhodujú nekompetentne aj o tých veciach, na ktorých sa už uzniesla Národná rada. Trebárs, poviem príklad, to je pozmeňujúci návrh, ktorý som predniesol ja, ale ja vďačím celému výboru sociálnemu, ktorý jasne deklaroval, že je to potreba. A v súčasnosti v reálnej praxi napr. Zastupiteľstvo Žilinského samosprávneho kraja rozhodlo proti tomu návrhu, kde sme sa snažili všetci, aby tento kraj dostal navýšené prostriedky pre zrovnoprávnenie všetkých neštátnych subjektov v danom kraji, a prerozdelilo sa len 9 mil. z celkovej čiastky zhruba 49 mil. korún v prospech týchto daných subjektov. Daný právny predpis, jeho novela teda, nám dáva možnosť zrovnoprávniť tento stav a budú musieť aj zastupiteľstvá aj komisie sociálne pri vyšších územných celkoch prehodnotiť svoje doterajšie rozhodnutia. Nebudem dlho rozprávať na podporu návrhu tejto novely, lebo všetkým za tie 3 mesiace, o čo sa snažíme, je nám to jasné. Dovoľte mi však z hľadiska toho, že došlo k určitým problémom z hľadiska reálnej praxe prerozdelenia zdrojov navýšených v rámci decentralizačnej dotácie, predniesť návrh uznesenia. Vážený pán predseda, pani poslankyne, páni poslanci, dovoľte mi, aby som predniesol návrh uznesenia Národnej rady Slovenskej republiky, kde Národná rada A. konštatuje, že pri prerokúvaní štátneho rozpočtu na rok 2004 schválila zvýšenie decentralizačnej dotácie pre samosprávne kraje vo výške 350 mil. Sk na financovanie neštátnych subjektov poskytujúcich sociálnu pomoc, a B. žiada vládu Slovenskej republiky uvedené prostriedky prostredníctvom Ministerstva financií Slovenskej republiky účelovo viazať na financovanie neštátnych subjektov na naplnenie zákonných nárokov subjektov poskytujúcich sociálnu pomoc. Ďakujem vám za pozornosť.
Mizík, Stanislav, poslanec NR SR (2021-11-30):
Tak len tak stručne k tomu, čo povedala moja kolegyňa pani Sulanová. Áno, je potrebné prestať so segregáciou týchto ľudí, ktorí sa nemôžu dať zaočkovať, napríklad týchto ľudí. Tieto opatrenia nemajú logiku. Áno, očkovaní sú aj chorí, aj na ventiláciách, aj umierajú. Správne si spomenula tých ľudí, čo sa nemôžu dať zaočkovať a ja ešte raz pripomeniem to, čo som už povedal. Tí ľudia, ktorí prekonali COVID a majú protilátky, ešte raz pripomínam, tá časová miera, koľko určil nejaký, ja neviem, Jarčuška? Krčméry? Alebo ktorý génius nádejný to nositeľ Nobelovej ceny, prvý zo Slovenskej republiky, ktorý určil, že to bude 380 dní alebo 120 dní, alebo 225 dní? To skade prišiel na to číslo? Však sú výskumy, že dlhodobé IgG protilátky trvajú roky po nakazení. To nie sú IgA-čka IgM-ká, to sú dlhotrvajúce. A, preboha, keď človek dá si vyšetriť krv, ako to je už teraz zavedené vo Švajčiarsku a má dostatočný počet protilátok, prečo by nemohol mať aj po dvoch rokoch potvrdenie, že je bezinfekčný?! Toto sa vôbec, na toto sa vôbec nemyslí. Toľko som k tomu chcel dodať. Ďakujem.
Paška, Pavol, predseda NR SR (2014-01-29):
Pán spravodajca, chcete zaujať? Nie. Prerušujem rokovanie o tomto bode, prerušujem rokovanie programu 29. schôdze. Vyhlasujem prestávku. Chcem vás ešte raz informovať, že o 14.00 hodine budeme pokračovať 30. schôdzou, ktorú som zvolal na základe požiadavky skupiny poslancov. Takže dobrú chuť na obed a o 14.00 hodine budeme pokračovať ďalšou schôdzou. (Prerušenie rokovania o 12.09 hodine.) (Po prerušení rokovania 29. schôdze NR SR a po prestávke sa začalo rokovanie 30. schôdze NR SR.)
Frešo, Pavol, poslanec NR SR (2013-09-17):
Ďakujem veľmi pekne, pani predsedajúca. Ja by som chcel poďakovať za takéto, povedal by som, nadranné faktické pripomienky všetkým kolegom, ktorí ich dávajú. Pán poslanec Kadúc, veľmi jednoducho, to nie je iba toto. Ja som čítal a veľmi zľahka komentoval materiál, na základe ktorého vláda Roberta Fica odovzdala podiel na Slovenskom plynárenskom priemysle aj manažérsku kontrolu finančnému špekulantovi. Nedali si ani len tú prácu, aby bol ten materiál štylisticky správny, to už nehovorím o tom, že nevyvážený, a dokonca ešte v istej časti obsahuje zásadné dôvody, prečo tak neurobiť. Napriek tomu úplne poslušne, jak tá bábka, ktorá tam sedí, keď bolo treba, tak zdvihli ruku, normálne bolo to úplne vedomé rozhodnutie. Keď sa majú sem prísť obhajovať, tak absolútne bez hanby utečú pred opozičnými poslancami, hoci tu majú obrovskú väčšinu. A keď ešte tento útek ich znervózni, ich vlastných poslancov, lebo ja verím, že to, pán poslanec Viskupič, čo sa stalo vám, sa udialo hlavne preto, že aj tí poslanci majú svoje rodiny, svojich priateľov a sa teda očividne hanbia, do akého marazmu ich táto vláda tlačí, no tak sú nervózni a potom agresívni, prípadne to riešia alkoholom a skutočne potom dôjdu do stavu, že vybuchujú. No tak ja tomu rozumiem, že to je skutočne o tom, že niekto nevie obhájiť svoje vlastné rozhodnutie. Chcel by som povedať aj pánu poslancovi Štefancovi, aj pánu poslancovi Novotnému, že pokiaľ budeme normálne dôslední a budeme verejnosti trpezlivo a zrozumiteľne vysvetľovať, o čom tento príbeh je, všetky tie vety, čo tam boli, sú úplne prázdne. Ten príbeh je o tom, že bola tu vôľa zo strany Roberta Fica a jeho vlády odovzdať plynárne finančnému špekulantovi. Jednoduchá vec, spravili to a hanbia sa to sem prísť obhájiť.
Figeľ, Ján, podpredseda NR SR (2015-09-18):
Nech sa páči, Helena Mezenská.
Kolesík, Andrej, poslanec NR SR (2014-11-09):
Ďakujem, pani predsedajúca. Pán poslanec Hraško, ja som pozorne počúval celý váš prejav alebo neviem, ako to nazvať. Ale to je niečo hrozné, pozbierať titulky bulvárnych, polobulvárnych, dnes už Pentou vlastnených novín, bez ladu a skladu ich prečítať do radu s nejakým komentárom, kde ste nepovedali minimálne B, keď už ste povedali A. Ja sa len vrátim ako člen hospodárskeho výboru k tým neúplným informáciám, ktoré ste uviedli o Burze cenných papierov a MH Developmente. No veď pokiaľ viem, obaja tí páni, ktorých ste spomenuli, boli hneď a zaraz ministrom hospodárstva Pavlisom odvolaní. Dokonca v prípade MH Developmentu už je tam aj trestné stíhanie. Takže, áno, padni komu padni. A ak niekto, hoc aj náš nominant urobí chybu, musí si byť vedomý toho, že bude za tú chybu potrestaný. A to sa deje, pán poslanec Hraško. Tak už pre budúcnosť aspoň povedať aj to B, to by bolo naozaj korektné. A teda ja viem, že ste dlho čakali na svojich zopár minút slávy a predviedli ste sa teda dokonale. Ja len dúfam, pán poslanec Hraško, že tancujete lepšie, ako rečníte.
Sabo, Michal, poslanec NR SR (2023-12-08):
Ďakujem za slovo. Pán kolega Hlina, vy ste povedali, že pán minister životného prostredia je obchodník, to rozporovať nebudem, ale viem, čo rozhodne nie je, viem, že nie je definitívne debatér, lebo len tak pre záznam urobím taký krátky exkurz do histórie nášho vzťahu. Keď bol výbor k programovému vyhláseniu vlády, tak vlastne tam my sme ako opozícia nedostali priestor diskutovať o návrhu PVV, potom keď sme sa zapájali do rozpravy tu v pléne, tak tu nesedel aj napriek tomu, že nás vyzýval k diskusii a tak stále nás posmeľoval, veď poďme sa rozprávať. Keď sme sa snažili s opozičnými poslancami a s opozičnou poslankyňou zvolať mimoriadny výbor, tak ten pre obštrukciu koalície sa neotvoril, ale minister prišiel kričať pred dvere, že opozícia je lenivá, pričom my sme tam boli, hej, a pri prvom čítaní sa zapájal do rozpravy tak, aby sme na neho nemohli reagovať, a keď prehovoril, tak nás tu, samozrejme, dourážal. No a dnes ako vyslaný klimatický slovenský bojovník je v Dubaji. Ja sa desím toho, že koľko tam toho, v tých baroch vypije a že čo tam dohodne, ale tak nechajme sa prekvapiť. Ďakujem.
Kmec, Peter, poslanec NR SR (2023-03-15):
... by som chcel navrhnúť presunúť tlač č. 1433, bod v programe 137, je to návrh uznesenia k pánovi Chovancovi, na budúcu schôdzu, lebo ešte prebiehajú odvolacie konania v Belgicku.
Fecko, Martin, poslanec NR SR (2017-06-21):
Ďakujem pekne. Erika, spomenula si tam viacero vecí a ja mám tú česť možnože už nejakú šiestu alebo siedmu správu počas môjho pôsobenia v politike od Ústavu pamäti národa absolvovať a je mi smutno, že stále nemáme miestnosť, nemáme sídlo, stále sa niekde sťahujeme, stále niečo prenášame, stále sa niečo konštatuje, ale stále niet tej kotvy, ktorá by povedala, že a tu a dosť a stačilo. Tak chcel by som apelovať na všetkých poslancov terajšej vládnej koalície, ktorí sú noví, to nie sú tí, čo boli v minulom volebnom období, aby si svoje svedomie pospytovali, pretože toto je Ústav pamäti národa, nie ústav nepamäti národa. A ako budú roky pribúdať, samozrejme, pamätníci budú zomierať, tým pádom ďalšia generácia nebude mať z čoho čerpať, pokiaľ tento ústav nebude mať svoju publikačnú, edičnú a ďalšiu činnosť, aby sme tú pamäť národa zachovali pre ďalšie generácie. Je na uváženie, ako povedal pán riaditeľ, že na súdoch sa viac berie slovo toho bývalého eštebáka ako toho, tých listinných dôkazov, ktoré voči nemu svedčia, ako sa správal, keď bol v socializme a keď bol mocipánom života a smrti. A pritom tie jeho obete žijú na hranici chudoby. To je neskutočné. A preto by som apeloval znovu na poslancov, že zamyslime sa, že aj tu musíme urobiť nápravu, lebo to dlhujeme našim rodičom a našim starým rodičom, ktorí to zažili. A naše deti, naši vnuci to už nebudú poznať, ale myslím si, že raz tú spravodlivosť musíme v národe uskutočniť, lebo ináč, myslím si, že nevieme sa poučiť z minulosti a takéto chyby sa môžu robiť aj v budúcnosti. Ďakujem pekne, pán riaditeľ, za všetku vašu činnosť.
Pellegrini, Peter, podpredseda NR SR (2020-07-08):
Pán poslanec Kuffa.
Pročko, Jozef, poslanec NR SR (2024-01-24):
Pán Stachura, im je jedno, že či vy budete tu, alebo nebudete tu. Oni potrebujú len svoje ovečky, tých, ktorí ich budú voliť. Oni nepotrebujú nejakého intelektuála alebo niekoho, kto trošku rozmýšľa. Oni potrebujú slepo plniť tie veci, takže im je to jedno, či my zostane tu, alebo... Im by bolo lepšie, aby sme my odišli stadiaľko preč a tie eurofondy aby sem chodili a mohli ich rozkrádať, to je pre nich najdôležitejšie. Aj dnes to predviedol aj Podmanický. Viete, vyšinutý psycháč. Ja by som sa chcel ospravedlniť Tiborovi Gašparovi dnes za naše, to fakt ospravedlňujem, neborím to, ale to bola tiež vypätá situácia, tak sa mu ospravedlňujem. A mala sme taký svoj... průpovídku. Ale keď sa Tibor Gašpar nemá čoho báť, tak ja, verím, Tibor, že keď si taký čestný, ako si mi povedal, tak sa ti nič nestane a neznižujte to, neznižujte tie tresty. Ty veľmi dobre vieš, o čom to celé je a ako to celé dopadne. Takže môže nám nadávať do psychopatov, môže nám dávať do vyšinutých, môže nás urážať, môžu nám... môžu nás dehonestovať, pretože toto jediné môžu. Oni, oni, oni... oni majú tak svedomie zašpinené, že musia nejako tú špinu hodiť na niekoho iného. Ale vám všetkým, čo tu sedíte, čo ste tu zostali z opozície, nie je nič krajšie, ako keď stadiaľto odídete a odídete naozaj s tou čistou dušou, že na tom svedomí nebudete mať ten biľag, že ste dohadzovali svojim deťom fleky, že ste dávali svojho bratranca na okresný úrad, že ste kradli, že ste dostávali úplatky. To je niečo neskutočné. Takže toto je to, čo nám nikdy nezoberú. Môžu o nás hovoriť špatné veci, ale čisté svedomie nám nezoberú. A to čisté svedomie nám dáva práva a povinnosť, aby sme ľuďom hovorili, o čom Fico a jeho banda je.
M. Lukša, poslanec: (2009-02-17):
Pán predseda, dajte, prosím, hlasovať o bodoch spoločnej  správy č. 1, 2 spoločne s návrhom  gestorského návrhu uvedené body schváliť.
Jahnátek, Ľubomír, minister pôdohospodárstva a rozvoja vidieka SR (2015-04-23):
Ďakujem pekne za slovo. Pán poslanec Brocka, úplne úprimne vám hovorím, že som predpokladal od vás normálny štýl kladenia otázok, normálny, korektný vzťah, ale zrejme takýmto štýlom, ako ste predložili mne otázku, si nejak upevňujete svoje vnútorné ego. Je to vaša záležitosť. Ale cez to všetko, ako ste položil tú otázku, ja sa vám pokúsim na ňu odpovedať. A môžem vám skutočne, vážený pán poslanec, s plnou vážnosťou, s plnou vážnosťou povedať, že v uvedenom prípade, ktorý vy, pán poslanec, už označujete ako kauza, necítim žiadnu politickú, morálnu ani inú zodpovednosť. Boli mi predložené podklady, na základe ktorých Slovenský pozemkový fond predmetné náhradné reštitúcie realizoval. Z týchto podkladov vyplýva, že Slovenský pozemkový fond nerobil reštitúcie predmetnej plochy jednorazovo a účelovo. Zistil som, že táto plocha sa vydávala 22 samostatnými reštitučnými zmluvami v priebehu 1,5 roka na viacerých reštituentov, a to na plnenie reštitučného nároku zo susednej obce, zo susednej obce, čo je v plnom súlade so všeobecne záväznými právnymi predpismi i internými pokynmi upravujúcimi postup pri vydávaní náhradných pozemkov. Taktiež som zistil, že k všetkým reštitučným zmluvám bola doložená územnoplánovacia informácia obce Ivanka pri Dunaji, ktorou starostka tejto obce deklarovala, že tieto pozemky sú územným plánom obce určené na poľnohospodársku výrobu. Taktiež som sa zaoberal procesným postupom predmetnej reštitúcie. Tu som tiež zistil, že všetky reštitučné zmluvy boli riadne zverejnené na internetovej stránke fondu. Pán poslanec, do môjho príchodu na ministerstvo žiadna zmluva, ani žiadny návrh sa nezverejňovali, až keď boli podpísané. Ja som zaviedol praktiku, aby boli všetky zmluvy transparentné, aby bolo možné porovnať, že či nedochádza k nejakým machináciám alebo či nedochádza k nejakým podvodom, že tieto zmluvy musia byť zverejnené dva až štyri týždne pred zasadnutím pozemkovej rady na internete, a každý má možnosť sa prihlásiť do týchto zmlúv a napadnúť ich. V momente, ako dôjde jediná výhrada k takejto zmluve, okamžite sa zmluva – reštitučný nárok sťahuje, dokiaľ sa celý problém nevyrieši. V tomto prípade pri týchto 22 zmluvách ani v jednej zmluve nedošlo k nejakému návrhu na stiahnutie alebo na nejaký vysvetľujúci moment, ktorý by bolo treba povedať. Čiže dva až štyri týždne boli všetky tieto návrhy zmlúv na internete, potom išli tieto návrhy do Rady Slovenského pozemkového fondu, kde boli odsúhlasené a kde za ne hlasovali aj zástupcovia opozičných strán, konkrétne zástupcovia z MOST-u – HÍD a SDKÚ. Napriek vyššie uvedeným zisteniam som nadobudol dojem, že právna úprava poskytovania reštitúcií umožňuje rôzne špekulácie a zneužitia, a preto som uložil pripraviť návrh legislatívnych zmien tak, aby nebolo možné reštitučné nároky postupovať rôznym developerom, aby bola zakotvená zákonná povinnosť využívať reštituovanú pôdu po dobu, ktorú stanoví zákon, v návrhu je päť rokov, výlučne na účel, ktorý mal tento pozemok v dobe vydávania. Ďakujem, skončil som.
A. Belousovová, podpredsedníčka NR SR: (2008-10-21):
vládnom návrhu zákona, ktorým   sa  dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Vládny návrh zákona ste dostali ako tlač 792, návrh na jeho pridelenie na prerokovanie výborom máte v rozhodnutí č. 802. Teraz prosím pani ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona uviedla. Nech sa páči, pani ministerka, máte slovo.
Glváč, Martin, podpredseda NR SR (2017-09-13):
Pán poslanec Lukáč.
Gašpar, Tibor, poslanec NR SR (2024-02-08):
Ďalej hlasujeme o bode 241 druhého pozmeňujúceho návrhu poslanca Galka.
Gyimesi, György, poslanec NR SR (2021-09-24):
Pán predsedajúci, keďže sme odhlasovali body zo spoločnej správy a aj podané pozmeňujúce a doplňujúce návrhy, dajte teraz, prosím, hlasovať o tom, že prerokovaný návrh zákona prerokujeme v treťom čítaní ihneď.
Glváč, Martin, podpredseda NR SR (2018-05-15):
Ďalšia v rozprave, pani poslankyňa Grausová, nech sa páči.
Pellegrini, Peter, predseda NR SR (2014-12-12):
Ďakujem pekne. V zmysle rokovacieho poriadku o vystúpenie v rozprave požiadal pán minister dopravy Ján Počiatek. Pán minister, nech sa páči, máte slovo, vystúpte v rozprave. Po ňom sa do rozpravy prihlásil pán spravodajca Zajac a až, pán navrhovateľ Zajac, až potom budeme pokračovať v písomne prihlásených. Nech sa páči, pán minister.
Laurenčík, Milan, podpredseda NR SR (2020-09-02):
Ďalším prihláseným do rozpravy je pán podpredseda Juraj Šeliga. Nech sa páči, máte slovo.
Jurinová, Erika, podpredsedníčka NR SR (2015-05-19):
Ďakujem, pán poslanec. Na vyše vystúpenie je 8 faktických poznámok. Viac? Pána technika poprosím, 13 faktických poznámok. Uzatváram možnosť prihlásiť sa faktickou poznámkou. Nech sa páči, pán poslanec Poliačik.
Sulík, Richard, predseda NR SR (2011-02-02):
Ďakujem pekne. Otváram všeobecnú rozpravu. Nedostal som žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem všeobecnú rozpravu za skončenú. (Reakcie z pléna.) Tak teraz. Takže do rozpravy sa ústne prihlásili poslanci Lazár a Faič. Ukončujem možnosť sa prihlásiť do rozpravy. A slovo má pán poslanec Lazár. Nech sa páči.
Laššáková, Jana, podpredsedníčka NR SR (2013-06-19):
Ďakujem pekne, pán spravodajca. Zaujmite miesto určené pre spravodajcov. Otváram rozpravu, do rozpravy som dostala písomné prihlášky. Za klub OĽaNO vystúpi pán poslanec Jozef Viskupič, ďalej sú písomne prihlásení do rozpravy páni poslanci Peter Osuský zo strany Sloboda a Solidarita a pán poslanec Hlina. Nech sa páči, pán poslanec Viskupič, máte slovo.
B. Bugár, podpredseda NR SR: (2004-10-29):
O ospravedlnenie neúčasti na dnešnom rokovaní písomne požiadal pán poslanec Vlastimil Ondrejka. Na zahraničnej pracovnej ceste nie je žiaden poslanec Národnej rady Slovenskej republiky. Panie poslankyne, páni poslanci, budeme pokračovať v rokovaní najprv so správami o lesnom hospodárstve a o poľnohospodárstve a potravinárstve v Slovenskej republike 2004 (stav za rok 2003), budeme rokovať až do 11.00 hodiny a o 11.00 hodine potom pristúpime k jednotlivým hlasovaniam, samozrejme, najprv k tomu, čo včera navrhla pani poslankyňa Tóthová. Takže pristúpime k rokovaniu o správe o lesnom hospodárstve v Slovenskej republike 2004 (stav za rok 2003) , ktorú máte pod tlačou 852, a o správe o poľnohospodárstve a potravinárstve v Slovenskej republike 2004 (stav za rok 2003) , ktorú máte pod tlačou 853. Navrhujem, aby sme rozpravu o uvedených správach zlúčili s tým, že o uznesení ku každej z nich, samozrejme, budeme hlasovať osobitne. Pýtam sa, či je všeobecný súhlas s týmto návrhom. Ďakujem pekne. Takže pristúpime k rokovaniu. Prosím teraz pána ministra pôdohospodárstva Zsolta Simona, aby obidve správy vlády uviedol. Nech sa páči.
Štefanec, Ivan, poslanec NR SR (2012-10-23):
Ďakujem pekne, pani podpredsedníčka. Zároveň mi dovoľte najskôr pogratulovať pánovi poslancovi Duchoňovi k tomu, že vystúpil, lebo v rozprave je to prvý poslanec z vládnej strany, ktorý vystúpil. Debatujeme už druhý deň a poslednú hodinu dnes a máme prvého poslanca vládnej strany, takže je to fajn, že si môžeme vymeniť takto názory. Pán poslanec, dovoľte mi, aby som vás poopravil, najskôr s tými daňami, čo ste končili. Nuž, my si so Švédskom vymeníme pozíciu, Švédi idú znižovať dane z príjmu právnických osôb z 26 na 22, my ideme zvyšovať z 19 na 23. My budeme vyšší ako Švédi. Celkové daňové zaťaženie majú Švédi 42,8, my máme 38,9, čiže o 3,9 % nižšie celkovo, znamená to, že si prehodíme pozíciu so Švédmi. Ďalšie číslo, kde by som vás chcel poopraviť, je priebežné plnenie štátneho rozpočtu. Vy ste spomínali, že o 500 mil. šetríte, nuž stačí si pozrieť čísla na stránke ministerstva financií, ku koncu septembra v bežných výdavkoch je číslo o 500 mil. vyššie ako v rovnakom čase minulý rok. Čiže 500 mil. je správne, akurát plus, a nie mínus, to znamienko je iné. Konkrétne tento rok 9,6 mld., minulý rok 9,1 mld., takže súčasná vláda nešetrí. Bohužiaľ, čísla hovoria za všetko. A ešte mi dovoľte poznámku k Doing Business, že sme najlepší vo V4, no, však áno, len priznajme si, že to bolo hodnotenie za minulý rok, kedy minulá vláda, aj keď v krátkom hodnotení, dosiahla určité zlepšenia, ktoré sa prejavili. Ale na rozdiel od toho, tá konkurencieschopnosť, kde sa hodnotí budúcnosť, tam práve na tom nie sme dobre a tam práve tú pozíciu, bohužiaľ, zhoršujete. Ďakujem.
Danko, Andrej, podpredseda NR SR (2024-09-25):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Cechovi. Vzhľadom na to, že nevidím v sále všetkých poslancov, takže pán Svoboda, Šalitroš, Garaj, Cech nech sa pripravia. Ďakujem.
V. Novotný, poslanec: (2007-06-20):
Musím povedať, že pán predseda výboru pre sociálne veci reagoval veľmi dobre. A veľmi súhlasím s tým, čo si, pán poslanec, povedal. Naozaj treba konštatovať, že prevencia je omnoho efektívnejšia, omnoho lacnejšia, omnoho výhodnejšia pre spoločnosť ako potom samotná liečba, ťažká, drahá liečba náročných ochorení, ktorá je často omnoho, omnoho menej úspešná. Preto si myslím, že ak chceme podporovať práve prevenciu vo verejnom zdravotníctve, potrebujeme dať väčší priestor odborníkom, ktorí sa práve aktuálnou problematikou zaoberajú. Aj preto je trošku také moje nepriateľskejšie postavenie k betónovaniu hygienikov na regionálnych úradoch verejného zdravotníctva. Čo sa týka toho stretnutia na očkovanie, zvolal som ho na utorok, na 12.30 hodinu, dostanete všetci poslanci Národnej rady pozvánky. Budem rád, keď sa ho zúčastníte. Dovolil som si naň pozvať odborníkov z oboch strán barikády, keď to tak môžem povedať, a teším sa na dobrú odbornú diskusiu. A čo sa týka vystúpenia pána poslanca Markoviča, chcem povedať len toľko, teraz možno budem trošku uštipačný smerom k vládnemu návrhu zákona, že naozaj je problém napísať moderný, progresívny zákon podporujúci moderné trendy vo verejnom zdravotníctve so starými hygienikmi. Ďakujem pekne.
Mihál, Jozef, poslanec NR SR (2012-06-21):
Dobrý postreh, pán kolega Viskupič. Naozaj, naši ctení kolegovia zo strany SMER – sociálna demokracia tu dnes od rána od 9.00 hodiny sedia ako päť peňazí, ani slovka nepovedia, až na tých pár faktických poznámok. Počuli sme sedemminútový prejav pána ministra, druhý pán minister tu tiež smutne, zasmušilo sedí a slovka neprerečie. Neviem, čím to je. Mám taký pocit, že je to tým, že páni kolegovia si dobre uvedomujú, aké svinstvo sa tu ide spáchať, a tak trošku sa hanbia svojimi slovami prispieť na obhajobu toho trvalého eurovalu, do ktorého nasypeme hneď, o pár dní, 130 mil. eur a ktorým zaťažíme nie nás, nie túto snemovňu, ani nie vašich sponzorov, ale zaťažíme ľudí na Slovensku. Všetkých, od prvého až po posledného, okrem tých pár „čestných“, v úvodzovkách, výnimiek. Jediné, čoho ste boli schopní, sa dnes zísť v plnom počte, bolo o 17.00 hod. nato, aby ste odhlasovali pokračovanie tejto rozpravy, samozrejme, už bez účasti deväťdesiatich percent vášho klubu, ktorí už teraz po dobre vykonanej práci zrejme niekde v nejakých kaviarňach alebo doma si hovoria, ako to dnes fajn zvládli a ako to zajtra na pokyn veľkého bossa odhlasujú.
Osuský, Peter, poslanec NR SR (2011-12-14):
Ďakujem pekne, pán predsedajúci. Aj keď zaznelo, že odvaha zlacnela, špeciálne v oblasti stojatého dvadsaťročného socialistického rybníka zdravotníctva, je odvaha neuveriteľne potrebná. Pretože je to emotívne najnabitejší rezort. Školstvo je tiež dôležité a tiež je často stojatou vodou, ale vzťah občanov k budúcnosti vzdelania svojich detí je podstatne chladnejší ako k vlastnému zdraviu. Čo je tiež smutné. Základným prvkom tej odvahy, ako to tak chodí od čias biblických, je to, že na počiatku má byť slovo. Slovo napríklad o tom, že nech už sú naše nároky akékoľvek, môžeme ich priamo odvodzovať pri nárokoch na zdravotnícke výkony len od toho, čo táto krajina vyprodukuje primárne v hrubom národnom produkte, a preto sa musíme zmieriť s tým, že kým nebudeme produkovať toľko národného produktu na obyvateľa ako Švajčiarsko, nemáme nijaké „ľudské práva“ na „švajčiarske zdravotníctvo“. Môžeme mať len také práva, aké zdroje produkujeme. Bolo teda treba mať odvahu povedať, že či budeme státisícom ľudí liečiť prechladnutia za hradené zdravotníctvo a leukemikom dáme transplantáciu kostnej drene vtedy, keď si ju zaplatia. Alebo, keďže nemáme peniaze na všetko, v tejto pyramíde sa, verím, budeme skladať na vlastné prechladnutia a budeme dúfať, že nebudeme mať leukémiu, ktorú keď budeme mať, dostaneme transplantáciu kostnej drene zo solidarity. Celá táto pyramída je v našom systéme financovania nepokryteľná. A pokiaľ ide o takú „drobnú“ vec, ako je fungovanie kliník a pracovísk, fungujúce pracovisko je také, do ktorého by lekár, ktorý by v ňom pracoval, bol ochotný vložiť svoje peniaze a prevziať zaň zodpovednosť a to je presne kritérium fungovania.
Kvorka, Ján, poslanec NR SR (2018-02-01):
... tam, kde je to napojenie; ja viem, že ste nervózny zase, že už nesedíte tam hore, ale sedíte tu medzi nami. Ale za to sa nemusíte rozčuľovať, pán poslanec, sám ste si to spôsobil, a preto ja nebudem s vami tuná viesť žiaden dialóg. (Prerušenie vystúpenia predsedajúcim.)
Pleštinská, Zita, poslankyňa NR SR (2020-09-29):
Ďakujem, pán predsedajúci. Milá kolegyňa Lucka, veľmi presne si povedala, že v našej legislatíve chýba ukotvenie práva otcov v tejto veci. Dieťa je síce od matky závislé, ale polovicu genetickej informácie má práve od svojho otca, preto aj otcovia musí, musia byť súčasťou rozhodovania. Mohlo by tak dôjsť k inému pohľadu na ochranu života, ako nám prezentovali kolegovia, ktorí vystúpili v rozprave. Ženy po potrate si po zvyšok svojho života pamätajú presný deň, kedy sa rozhodli pre tento krok. Prežívajú traumu a depresiu po potrate. Interrupcia ich prenasleduje do konca života. Ich presvedčenie a sila boli pred zákrokom nezlomné, no nakoniec sa všetko obrátilo proti nim. Som matka dvoch detí, preto som presvedčená, že ženy absolvujú potrat s veľkou ľútosťou, často sú v strese, po tlakom otca dieťaťa či rodiny a treba im podať pomocnú ruku. Chcela by som ubezpečiť všetky ženy, že náš návrh zákona má takúto ambíciu a náš návrh zákona nie je, ženy, proti vám. Ďakujem.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 129, za 126, 2 sa zdržali, 1 nehlasoval. Návrh sme schválili. Prosím teraz pani poslankyňu Gaborčákovú, aby uviedla hlasovanie v prvom čítaní o návrhu poslancov SaS, pardon, návrhu poslancov Slobodu a Blahovej, pardon, na vydanie zákona, ktorým sa mení zákon č. 461/2003 Z. z. o sociálnom poistení (tlač 1689). (Hlasovanie o návrhu poslancov Národnej rady Slovenskej republiky Vladimíra Slobodu a Natálie Blahovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1689.)
P. Hrušovský, predseda NR SR: (2004-12-01):
(Hlasovanie.) 135 prítomných, 78 za návrh, 33 proti, 22 sa zdržalo, 2 nehlasovali. Národná rada Slovenskej republiky vládny návrh zákona schválila. Panie poslankyne, páni poslanci, chcel by som vás poprosiť o pokoj v rokovacej sále, ešte nám zostáva hlasovať o jednom bode programu a to je návrh na vyslanie príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve. Po odhlasovaní tohto bodu programu by som poprosil členov poslaneckého grémia, zvolávam teda poslanecké grémium, a chcem požiadať aj tých predsedov výborov, ktorým boli pridelené na prerokovanie vládne návrhy zákonov, ktoré prerokúvame v skrátenom legislatívnom konaní, aby sa zúčastnili rokovania poslaneckého grémia, ktoré nebude trvať dlhšie ako 10 minút. A po rokovaní poslaneckého grémia vám oznámim výsledok dohody, ktoré poslanecké grémium prijalo k ďalšiemu priebehu rokovania 33. schôdze Národnej rady Slovenskej republiky. Prosím teraz pani poslankyňu Majdovú, aby uviedla návrh na vyslanie príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve . Nech sa páči, pani poslankyňa. M. Majdová, poslankyňa: Ďakujem za slovo. Pán predseda, dajte, prosím, hlasovať o návrhu uznesenia Národnej rady k návrhu na vyslanie príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve, ktorým Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve.
B. Bugár, podpredseda NR SR: (2004-12-14):
M. Maxon, poslanec: Ten problém naozaj spočíva jednoducho v tom, do akej miery sa aj ústavný činiteľ dokáže vysporiadať so svojou minulosťou: Ja by som dokonca bol schopný akceptovať, pokiaľ by sa pán minister tu bol postavil a povedal, áno, mal som tam neporiadok, stalo sa to nedopatrením, zabudli sme tie odvody zaplatiť, dal som si všetky veci do poriadku. Nie, on s veľkou dávkou arogancie dnes tvrdí, že nevie, koľko zarába, a vtedy nemal 6 000 korún na odvody, aby ich zaplatil. Tak to sú absurdné postoje a toto nám veľmi prekáža na ministrovi práce, sociálnych vecí a rodiny.
P. Paška, predseda NR SR: (2007-09-12):
(Hlasovanie.) 139 prítomných, 80 za, 2 proti, 55 sa zdržalo, 2 nehlasovali. Konštatujem, že sme posunuli návrh zákona do druhého čítania. Ďalej, pán spravodajca.
Jurzyca, Eugen, poslanec NR SR (2015-05-13):
Ďakujem pekne. Upozorňujem znova, že verejné financie Slovenskej republiky sú neudržateľné, nedávno rozpočtová rada publikovala správu, podľa ktorej ak nič neurobíme, a nie v zmysle rozdávania peňazí, ale konsolidácie, samozrejme, tak nám hrozí bankrot o 15 rokov. Vidíme pritom, že každú chvíľu Slovensko prichádza tu s výstavbou štadióna, tu s vlakmi zadarmo, tu s návrhom financovať olympionikov. Tiež si myslím, že je veľa ľudí, ktorým treba pomôcť, ale súčasne som presvedčený, že ministerstvo financií, ktoré vás vyzýva listom, aby ste tu uviedli dopady na verejné financie, má pravdu. A bez tejto informácie, bez informácie o tom, ako nielen tento krok, ale podobné kroky dopadajú nielen na skupiny obyvateľstva, ale aj na celé verejné financie, a teda na všetkých ľudí, ktorí ten dlh raz ponesú u nás, tak je problematické podporovať podobné kroky.
Glváč, Martin, podpredseda NR SR (2018-09-12):
S reakciou, pán poslanec Baránik.
Petro, František, poslanec NR SR (2015-11-12):
Ďakujem pekne. Vážený pán podpredseda Národnej rady, panie poslankyne, páni poslanci, vážený pán minister, dovoľte, aby som vás informoval o prerokovaní uvedeného návrhu zákona vo výboroch Národnej rady Slovenskej republiky. Národná rada pridelila vládny návrh zákona na prerokovanie ústavnoprávnemu výboru, výboru pre zdravotníctvo, výboru pre obranu a bezpečnosť a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona prerokovali a odporúčali schváliť: ústavnoprávny výbor, výbor pre zdravotníctvo, výbor pre obranu a bezpečnosť a výbor pre ľudské práva a národnostné menšiny. Z uznesení uvedených výborov vyplýva 16 pozmeňujúcich a doplňujúcich návrhov, ktoré sú uvedené v časti IV tejto spoločnej správy. Gestorský výbor odporúča hlasovať o uvedených pozmeňujúcich a doplňujúcich návrhoch nasledovne: spoločne o bodoch 1, 3 až 16 s odporúčaním schváliť, osobitne o bode 2 s odporúčaním neschváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení pozmeňujúcich a doplňujúcich návrhov, ktoré gestorský výbor odporúča schváliť. Spoločná správa výborov o prerokovaní vládneho návrhu zákona (tlač 1714a) bola schválená uznesením ústavnoprávneho výboru č. 756 z 10. novembra 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri prerokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Bašistová, Alena, poslankyňa NR SR (2019-06-25):
Vážený pán predsedajúci, vážené panie poslankyne, páni poslanci, v rozprave bol podaný jeden pozmeňujúci a doplňujúci návrh. Najskôr budeme hlasovať o pozmeňujúcich návrhoch zo spoločnej správy. Spoločne o návrhoch 1 až 5 s odporúčaním gestorského výboru schváliť.
Pčolinský, Peter, podpredseda NR SR (2023-06-21):
Vážené pani poslankyne, vážení páni poslanci, podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1744. Výsledky rokovania výborov sú v tlači 1744a. Prosím dočasne povereného ministra školstva, vedy výskumu a športu Slovenskej republiky Daniela Bútoru, aby vládny návrh zákona odôvodnil. A pripraví sa spravodajca Marek Šefčík, je tu. Takže prosím, páni poslanci, utíšte sa. Bude vystupovať pán minister. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov , tlač 1744.)
Bastrnák, Tibor, poslanec NR SR (2010-07-08):
Sľubujem. (Potlesk.)
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 122 poslancov, za 19, proti 16, zdržalo sa 71, nehlasovalo 16. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním v prvom čítaní o návrhu poslanca Martina Kotlebu na vydanie ústavného zákona, ktorým sa mení a dopĺňa ústava, tlač 1724, bod 98 schváleného programu. Prosím spravodajcu z ústavnoprávneho výboru poslanca Schlosára, aby uviedol hlasovanie. (Hlasovanie o návrhu poslanca Národnej rady Slovenskej republiky Martina Kotlebu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1724.)
Blaha, Ľuboš, podpredseda NR SR (2024-01-23):
Pani poslankyňa Jana Bittó Cigániková.
B. Bugár, podpredseda NR SR: (2005-03-18):
Pán poslanec Paška.
Glváč, Martin, podpredseda NR SR (2016-09-23):
Na faktické bude reagovať pán poslanec Rajtár, nech sa páči.
Vašečka, Richard, poslanec NR SR (2012-10-18):
Dobre, ďakujem pekne za slovo. Ja by som ešte dokončil tú myšlienku, ktorá hovorí o tom, že napriek tomu on line hranie je podstatne malou časťou toho a zatiaľ stále veľkú väčšinu tu tvoria výherné automaty. Ja by som chcel upozorniť na to, čo tam Igor naznačil, že je to jednak otázka sociálna, že oberá naozaj chudobných a núdznych ľudí, a je to teda otázka aj závislosti. Tá vec je zlá. Nie je to zlá hra, ale zlá je tá závislosť, s ktorou sa to spája. A, ako hovoria odborníci, je horšia ako mnohé iné závislosti. Netreba porovnávať, či je lepšie piť alkohol, byť notorikom alebo gamblovať, aj jedno, aj druhé je zlé. Ja by som zacitoval jeden výrok z tlače, že cieľom vlády je, aby ľudia, ktorí sú v núdzi, svoje peniaze nehádzali do automatov. To je veľmi pekné, len problémom, že to nie je napísané o našej vláde, ale o vláde nejakého iného štátu, ktorá prikročila k tomu, aby radikálne obmedzila takýto biznis, a, ďalej, že sa objavili vážne národnobezpečnostné riziká v súvislosti s tým. Tiež z osobnej skúsenosti môžem povedať, poznám napr. aj prípad tej Lomničky a Podolínca, ale aj ďalšie prípady v svojom blízkom okolí, kde skutočne to spôsobuje veľké problémy. A ja som veľmi privítal ešte ako občan štátu, a nie ako poslanec, že bol prijatý za minulej vlády zákon, ktorý to obmedzoval. A som tomu tlieskal. A teraz som veľmi, veľmi znepokojený, že takáto vec sa ide uvoľňovať, navyše veľmi právne pochybným spôsobom, ktorý naozaj nie je jednoznačný. A myslím si, že to spôsobuje zmätok a nie je to v žiadnom prípade riešením tejto situácie. Ďakujem.
Jasaň, Viliam, poslanec NR SR (2015-02-04):
Ďakujem pekne, pán predseda. Pán predseda, v rozprave k predmetnému návrhu zákona vystúpili ôsmi poslanci: pán Švejna, Brocka, Matovič, Kaník, Beblavý, Kadúc, Mihál a Kollár. Pozmeňovacie návrhy predniesli: pán Švejna, Kaník, Kollár a pán poslanec Beblavý predniesol návrh na uznesenie Národnej rady k predkladanému návrhu zákona. V rozprave boli podané aj procedurálne návrhy, poslanec Švejna a poslanec Kadúc navrhli vrátiť zákon navrhovateľovi na dopracovanie. Dajte, prosím, hlasovať o podanom procedurálnom návrhu vrátiť návrh zákona navrhovateľovi na dopracovanie.
Figeľ, Ján, podpredseda NR SR (2015-11-12):
Ďakujem pekne, ešte teda poprosím hlavne pánov o galantnosť voči dámam. Janka Šípošová, chcete reagovať? Rozumel som alebo, nemusíte, nie je to povinnosť. Nech sa páči.